KUUENDA KOOSSEISU

OTSUS

Haapsalu,			26. oktoober 2012 nr 177

Loa andmine kaasfinantseeringu 
garanteerimiseks

Juhindudes kohaliku omavalitsuse korralduse seaduse § 22 lg 1 p 8, Haapsalu Linnavolikogu 30.03.2012 määruse nr 55 „Haapsalu linnavara valitsemise kord“ § 8 lg 3 p 1, Haapsalu põhimääruse § 12 lg 1 p 8, Haapsalu Linnavolikogu otsustab:

1.	Garanteerida Haapsalu linna tänavavalgustuse rekonstrueerimisprojekti kaasfinantseerimine 10% projekti käibemaksuta maksumusest, kuid mitte rohkem kui 304 000 (kolmsada neli tuhat) eurot perioodil 2013 kuni 2014. a.

2.	Otsus jõustub vastuvõtmisest.

Jaanus Karilaid
Volikogu esimees

SELETUSKIRI
Eelnõule „Loa andmine kaasfinantseeringu garanteerimiseks“

Vastavalt Eesti Vabariigi ja Austria Vabariigi vahelisele Kyoto protokolli artikli 17 kohaste lubatud heitkoguse ühikutega kauplemise kolmandale kokkuleppele ja välisõhu kaitse seaduse § 1207 lõike 1 alusel kehtestatud Vabariigi Valitsuse 13. septembri 2012. a korraldusele nr 397 on Majandus ja Kommunikatsiooniministeerium kokkuleppe alusel ning selles sätestatud mahus saadavate finantsvahendite kasutajaks eesmärgiga tõhustada linnades ja vallasisestes linnades tänavavalgustuse energiatarbimise efektiivsust. 

Programmis osalevate 7 linna hulgas on ka Haapsalu. Esialgne nägemus numbrites 2043 valgustuspunkti hinnaga 1420 eur ehk siis  2 901 060 eur.
Lisaks ideekavand ja projekteerimine 106 290 eur, ekspertiis 3000.- ja tarkvara 26126,03. Kogumaksumus projektil seega netosummas 3 036 476,03 eur. Sellest 90% läbi KIKi ja 10% + kogu käibemaks linna poolt. Projektis läbiviidud tegevuste tulemusena prognoositav energiasääst Haapsalu tänavavalgustussüsteemis 1621 MWh, mis praegu kehtiva energiahinna puhul oleks ligikaudu 50000 eurot  aastas.

Projekti elluviimiseks sõlmitakse leping KIK (MKM-i rakendusüksus), Haapsalu Linnavalitsuse ja Linna ettevõtte vahel. Eeldatav omaosaluse finantseerimise vajadus on 2013. aastal ca 30400 eurot ja 2014. aastal 273600 eurot.

Linnavalitsus teeb ettepaneku eelnõu otsusena vastu võtta.

Peeter Vikman, aselinnapea
12.10.2012